Diari Oficial de la Generalitat Valenciana


Sumari del DOGV 7075, del 25-07-2013 (2013/7474)

Notificació de la sentència dictada en el procediment ordinari número 2197/2010.
--------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7474


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 2197/2010. [2013/7474]  
Procediment ordinari 002197/2010  
En este procediment ordinari número 2197/2010, seguit a instàncies de Banco Santander, SA, contra Miguel Ángel Mora Corachán, Ana María Quilis Llopis i Mora Quilis, SL, s'ha dictat una sentència, i és un extracte d'esta, conforme a l'article 497.2 de la Llei d'Enjudiciament Civil, el següent:  
«Sentència número 119/2013  
València, 14 de juny de 2013  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí ordinari, seguides en este Jutjat amb el número 2197/2010, promogudes per Banco Santander, SA, representat per la procuradora M.ª Consuelo Gomis Segarra i defés pel lletrat Javier Peris Mir, contra Mora Quilis, SL, Ana María Quilis Llopis i Miguel Ángel Mora Corachán, declarats en situació processal de rebel·lia, sobre la resolució d'un contracte d'arrendament i reclamació d'una quantitat.  
Dispositiva  
Estime la demanda interposada per Banco Santander, SA, contra Mora Quilis, SL, Ana María Quilis Llopis i Miguel Ángel Mora Corachán:  
1. Declare resolt el contracte d'arrendament assenyalat en el fonament jurídic primer d'esta sentència, i condemne la demandada Mora Quilis, SL, a la immediata entrega possessòria del bé objecte d'arrendament.  
2. Condemne els demandats que abonen solidàriament a l'actora la suma de nou mil huit-cents setanta-tres euros amb cinquanta-set cèntims (9.873,57 €), més els interessos moratoris de l'esmentada quantitat, calculats des de la data de presentació de la demanda i fins al seu efectiu pagament al tipus de demora pactat de l'1,5 per cent mensual.  
  
3. Condemne els demandats al pagament de les costes processals produïdes.  
Notifiqueu esta resolució a les parts, i feu-los saber que no és ferma i que contra esta es pot interposar un recurs d'apel·lació, en el termini de 20 dies des de la notificació, presentant davant d'este Jutjat un escrit en el qual s'hauran d'exposar les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen (art. 458 de la Llei d'Enjudiciament Civil, modificat per la Llei 37/2011, d'11 d'octubre).   
El recurs no s'admetrà si, en preparar-lo, la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència a este procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca una testimoniança d'esta resolució i que unisca l'original al llibre de sentències d'este Jutjat.  
Esta és la meua sentència, que pronuncie, mane i firme.»  
I atés que els demandats, Miguel Ángel Mora Corachán, amb DNI número [...], Ana María Quilis Llopis amb DNI número [...] i Mora Quilis, SL, amb CIF número [...], es troben en parador ignorat, expedisc este edicte a fi que els valga de notificació de forma deguda.  
  
València, 14 de juny de 2013.- El secretari judicial: José Ramón González Ordóñez.